Document ID: 31996R1095

31996R1095
L 146/1
SLUŽBENI LIST EUROPSKE UNIJE
18.06.1996.
UREDBA VIJEĆA (EZ) br. 1095/96
od 18. lipnja 1996.
o primjeni povlastica utvrđenih u Prilogu CXL. sastavljenom po zaključenju pregovora u okviru članka XXIV. stavka 6. GATT-a
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 113.,
uzimajući u obzir prijedlog Komisije,
budući da je, nakon pristupanja Austrije, Finske i Švedske, Zajednica sklopila sporazume s određenim trećim zemljama u vezi sa zaključcima pregovora u okviru članka XXIV. stavka 6. (1) GATT-a; budući da se tim sporazumima propisuju, među ostalim, i određene obveze Zajednice u području poljoprivrede; budući da je, u skladu s tim sporazumima, Komisija izradila novi Prilog CXL. (Europskih zajednica) koji se primjenjuje na carinsko područje Zajednice kako je ustrojeno 1. siječnja 1995., a koji je zamijenio Prilog LXXX. (Europskih zajednica) u Prilogu Protokolu iz Marakeša o GATT-u, 1994.; budući da je Prilog CXL. dostavljen Svjetskoj trgovinskoj organizaciji; budući da se obveze navedene u Prilogu CXL. i posebno obveze koje se primjenjuju od 1. siječnja 1996. moraju provesti što je prije moguće; budući da zbog toga Vijeće mora ovlastiti Komisiju za poduzimanje nužnih mjera u skladu s postupkom odbora; budući da zbog pojednostavnjenja treba također predvidjeti isti postupak koji će se primjenjivati za uvođenje tih izmjena u Prilogu CXL., što može odobriti Vijeće,
DONIJELO JE OVU UREDBU:
Članak 1.
1. Što je prije moguće, Komisija donosi mjere potrebne da se od 1. siječnja 1996. u poljoprivredi započne s primjenom povlastica navedenih u Prilogu CXL. (Europskih zajednica) koje će se poslati Svjetskoj trgovinskoj organizaciji, a koje se primjenjuju na carinskom području Zajednice, kako je ustrojeno 1. siječnja 1995. Te se mjere donose u skladu s postupkom utvrđenim u članku 23. Uredbe Vijeća (EEZ) br. 1766/92 od 30. lipnja 1992. o zajedničkoj organizaciji tržišta žitarica (2), te odgovarajućim odredbama drugih uredaba o zajedničkoj organizaciji tržišta i, u vezi s proizvodima obuhvaćenih tarifnim brojem KN 0701 90 51, u članku 33. Uredbe Vijeća (EEZ) br. 1035/72 od 18. svibnja 1972. o zajedničkoj organizaciji tržišta voća i povrća (3).
2. Ako Vijeće odobri izmjene Priloga CXL., mjere koje na temelju toga donose naknadno se usvajaju u skladu s postupkom iz stavka 1.
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 18. lipnja 1996.

Labels: 3
17
6